Удзячнасць прысутных цалкам зразумелая. Апрача царкоўнай, грамадскай, навуковай дзейнасці, Аляксандр Надсан — сталы каардынатар дапамогі Чарнобыльскай Беларусі, першы з дзеячаў замежжа, які на поўны голас сказаў пра беларускую трагедыю 1986 года ў Еўропе і распачаў практычную дзейнасць па пераадоленні яе наступстваў. Беларуская грэка-каталіцкая місія ў Лондане і рэдкі збор беларусістыкі — бібліятэка імя Францыска Скарыны, якімі ўжо шмат год апякуецца юбіляр, заўсёды гасцінна адкрытыя для наведвальнікаў, гасцей, даследчыкаў.